চীনে ভয়াবহ বন্যায় ১৮১ জনের মৃত্যু – আওয়ার নিউজ
চীনে ভারি বৃষ্টিপাত ও বন্যায় ১৮১ জনের মৃত্যু হয়েছে। এছাড়া এখনো পর্যন্ত নিখোঁজ রয়েছে আরো বহু মানুষ। এক সপ্তাহ ধরে দেশের বিভিন্ন প্রদেশে টানা বৃষ্টিপাত ও বন্যায় জনজীবন বিপর্যস্ত হয়ে উঠেছে। দেশের কেন্দ্রীয় এবং পূর্বাঞ্চলীয় এলাকায় পানির উচ্চতা ক্রমেই বাড়তে শুরু করেছে।
আবহাওয়া দপ্তর বুধবার জানিয়েছে, উহান শহরে প্রায় ৮০ লাখ মানুষ বাস করে। সেখানে এক সপ্তাহ ধরে ৫৭ দশমিক ৪ সেন্টিমিটার বৃষ্টিপাতের কারণে ইয়াংজি নদীর পানির উচ্চতা রেকর্ড করেছে। ওই এলাকায় দুর্যোগের কারণে ১৪ জনের মৃত্যু হয়েছে।
এছাড়া একজন এখনো পর্যন্ত নিখোঁজ রয়েছেন। প্রায় ১ লাখ ৭০ হাজার মানুষ বন্যাকবলিত হয়েছে। এদের মধ্যে ৮০ হাজার মানুষকে নিরাপদ আশ্রয়ে সরিয়ে নেয়া হয়েছে। প্রেসিডেন্ট শি জিনপিং দেশের সেনাবাহিনী এবং পুলিশকে বন্যাকবলিত এলাকার লোকজনকে সাহায্য করার নির্দেশ দিয়েছেন।
আন্তর্জাতিক Comments Off on চীনে ভয়াবহ বন্যায় ১৮১ জনের মৃত্যু সংবাদটি প্রিন্ট করুন
« ঈদে শাকিবের নায়িকা পড়শী (পূর্বের সংবাদ)
(পরের সংবাদ) ভারতীয়রা সবচেয়ে বেশি পর্ণ দেখে মে মাসে »